मुख्यमंत्री मनोहर लाल ने किया ‘दिल बदल हरियाणा’ पुस्तक का विमोचन
चंडीगढ़ | मुख्यमंत्रीमनोहर लाल ने विधानसभा की मीडिया गैलरी में वीरवार को ‘दिल बदल हरियाणा’ राजनीति की स्वर्ण जयंती नामक पुस्तक का विमोचन किया। यह पुस्तक पत्रकार दीपकमल सहारण ने लिखी है। मुख्यमंत्री ने पुस्तक लिखने के लिए दीपकमल को बधाई दी। उन्होंने कहा कि पुस्तक में इस बात का जिक्र है कि किस तरह हरियाणा के लोगों ने अपनी मानसिकता बदलकर हरियाणा गठन के बाद पहली बार पूर्ण बहुमत के साथ नई सरकार को चुना है। वर्ष 2014 में हुए लोकसभा और विधानसभा चुनाव में लोगों ने किस तरह भाजपा को अपना विकल्प चुना। वित्त मंत्री कैप्टन अभिमन्यु ने भी दीपकमल सहारण को शुभकामनाएं दीं। इस अवसर पर विधानसभाध्यक्ष कंवरपाल, स्वास्थ्य मंत्री अनिल विज, राज्य भाजपा के मीडिया प्रभारी राजीव जैन, मीडिया सलाहकार अमित आर्य मौजूद थे।
hin_Deva hin_Deva